$0 



Irodalom 



meghatározó kulcsa nemcsak a fontosabb tulajdonságokat sorolja 

 fel, hanem magába foglalja a fajok és faj változatok rövid 

 diagnózisát is. A Cicindela hybrida I inn. szép ibolyakék alakja 

 az ab. jodina nevet nyerte. A futó bogarak (Carabidaé) családjá- 

 nak jellemzését az alcsaládok meghatározó kulcsa követi. Az első 

 alcsaládot nálunk 7 nemzetség és az első nemzetséget 4 nem 

 képviseli, melyek közül ez a füzet a Calosoma, Procerus és Ca~ 

 rabus nemet tárgyalja, utóbbi nem fajainak meghatározó kulcsá- 

 ból néhány faj a következő füzetre maradt. A bábrablók közül a 

 Calosoma ( Callisphaena) reticulatmn P. faunánkra új, első példá- 

 nyait Chinorányi Ede gyűjtötte a Vértesben. A Carabus nem re- 

 viziója sok érdekeset hozott, sok synonymiai kérdés tisztázást 

 nyert, különösen a sok színeltérés összevonása után szerző a fő- 

 súlyt arra fektette, hogy a lokális fajváltozatokat megállapíthassa. 

 Ebben a füzetben a következő új faj változatok leírását (latin 

 diagnosisuk jegyzet alakjában) találjuk. C. violaceus var. ráhosien- 

 sis a Rákos-ról, C. planicollis var. Verae a Fogarasi havasok és 

 a Bucsecsről, C. auronitens var Escheri ab. funestus a délerdély 

 havasokról, C. cancellatus var. tibiscinus a Nagy Alföldről, külö- 

 nösen a Tisza vidékéről T var. ungensis az ungmegyei Kárpátok- 

 ból, C. Parreyssi var. Padewiethi a Velebitből, C. Scheidleri var. 

 distinguendus a Rákosról és a Szent-Endrei szigetről, var. pulchel- 

 lus a nyitramegyei Tavarnokról, var. jucundus a budai és pilisi 

 hegységből, var. pannonicus a Dunántúl keleti sík területéről, G. 

 Hampei var. validus Nagyágról, var. dacieus a Szamos völgyéből, 

 var. diffinis Kolozsvármegyéből, var eximius Nagyváradról és 

 var. zilahiensis Zilah környékéről. Azonkívül a C. Parreyssi bosz- 

 niai alakja, a var. Ganglbaueri Apfb. 1890 (nec Reitter 1888, 

 nec Starck 1894), mivel ez a név már előbb más futóbogárra 

 alkalmaztatott, az uj planinaecola nevet kapta. A mint már ezek- 

 ből is látjuk, a füzet sok érdekeset is tartalmaz, de eltekintve 

 ettől, ez az első ily irányú munka faunánk bogárvilágának teljes 

 képét tárja a vizsgáló elé és a mi fő, magyar nyelven ! 



